બ્રાહ્મણના દીકરાને આઠથી સોળ વર્ષ દરમ્યાન, ક્ષત્રિયના દીકરાને અગિયારથી બાવીશ વર્ષની ઉંમર દરમિયાન અને વૈશ્યના દીકરાને બારથી ચોવીશ વર્ષની ઉંમર દરમિયાન ઉપનયન સંસ્કાર કરીને ઉપવિત ધારણ કરાવવું જોઈએ. જનોઈ ધારણ કરવી એટલે બીજો જન્મ લેવો, તેથી જનોઈ પહેરાવ્યા બાદ બટુકને ‘દ્વિજ’ કહે છે. જનોઈ પહેરવી એટલે શુદ્ધ થવું, ઉર્ધ્વગામી થવું. બ્રાહ્મણો દર વર્ષે શ્રાવણ-ભાદરવા માસમાં જનોઈ બદલે છે. પરણેલા પુરુષો જનોઈનો જોટો (બે જનોઈ) પહેરે છે.